Document ID: /roh_data/filtered/fineweb-2-filterrobots_roh.jsonl.gz/36066

A Cuira vegni lantschà ina petiziun per salvar la scolaziun da basa musicala en las scolas primaras da la citad. Cun quella sa drizzan las persunas dal fatg e la magistraglia pertutgada a la suprastanza ed a la cumissiun da furmaziun da la citad. Ins saja surprais e consternà che la citad tiria en consideraziun da stritgar la furmaziun da basa musicala da l'urari. La magistraglia pertutgada na saja fin ussa ni vegnida infurmada davart ils discurs che marschian ni sajan ins vegnì involvì en la decisiun planisada, hai num en la brev accumpagnanta. La petiziun vegnia inoltrada il schaner.